JR อวดไตรมาส 1 กำไรทะลักกว่า 4 เท่าตัว รับรายได้ขาย-บริการพุ่ง ลุ้นเปิดบ่ายราคาดีดบวก!
JR อวดไตรมาส 1/64 กำไรทะลักกว่า 4 เท่าตัว แตะ 54.81 ลบ. จากปีก่อนมีกำไร 10.50 ลบ. รับรายได้ขาย-บริการพุ่ง ลุ้นเปิดบ่ายราคาดีดบวก!
JR อวดไตรมาส 1/64 กำไรทะลักกว่า 4 เท่าตัว แตะ 54.81 ลบ. จากปีก่อนมีกำไร 10.50 ลบ. รับรายได้ขาย-บริการพุ่ง ลุ้นเปิดบ่ายราคาดีดบวก!
11 พ.ค. 2564

บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR รายงานผลการดำเนินงานไตรมาส 1/64 สิ้นสุดวันที่ 31 มี.ค.2564 ดังนี้

ทั้งนี้ผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขายและบริการจำนวน 515.19 ล้านบาท แบ่งเป็น รายได้จากขาย 25.70 ล้านบาท เพิ่มขึ้นจากงวดเดียวกันของปีก่อนที่มีจำนวน 25.70 ล้านบาท เนื่องจากรายได้จากการขายจะขึ้นอยู่กับงบประมาณของลูกค้า และความต้องการของลูกค้า ณ ช่วงเวลานั้น
ส่วนรายได้จากธุรกิจบริการจำนวน 489.49 ล้านบาท คิดเป็นสัดส่วนร้อยละ 95.02 ต่อรายได้จากการขายและบริการโดยรายได้จากธุรกิจรับเหมาวางระบบเพิ่มจากงวดเดียวกนัของปีก่อนที่มีจำนวน 290.86 ล้านบาทหรือคิดเป็นอัตราเพิ่มข้ึนร้อยละ 146.43 เนื่องจากบริษัทฯ รับรู้รายได้ของโครงการ เปลี่ยนสายไฟฟ้าอากาศเป็นสายไฟฟ้าลงดินตามแนวรถไฟฟ้าสายสีชมพู และสีเหลือง ซึ่งเป็นโครงการที่มีขนาด ใหญ่มีมูลค่าโครงการที่สูง
ทั้งนี้ นายจรัญ วิวัฒน์เจษฎาวุฒิ ประธานเจ้าหน้าที่บริหาร JR เปิดเผยว่า ผลการเนินงานในไตรมาส 1/64 (สิ้นสุดวันที่ 31 มีนาคม 2564)  บริษัทฯ มีรายได้รวม 515.19 ล้านบาท เพิ่มขึ้น 316.56 ล้านบาท หรือ 159.37% เทียบช่วงเดียวกันของปีก่อนมีรายได้รวม 198.63 ล้านบาท ใน Q1 ปี 64 มีกำไรสุทธิ 54.81 ล้านบาท เพิ่มขึ้น 44.31 ล้านบาท หรือ 421.91% เทียบช่วงเดียวกันของปีก่อนมีกำไรสุทธิ 10.50 ล้านบาท ขณะที่อัตรากำไรสุทธิอยู่ที่ระดับ 10.64 % สูงกว่าช่วงเดียวกันของปีก่อนอยู่ที่ 5.29%
 “ผลการดำเนินงานในไตรมาส 1/64 ที่ออกมาดีเกินคาด รายได้และกำไร เติบโตอย่างมีนัยสำคัญเทียบไตรมาสที่ผ่านมา และเทียบช่วงเดียวกันของปีก่อน เนื่องจากเราสามารถส่งมอบงานให้กับลูกค้าตามแผนงานที่วางไว้ แม้จะเกิดสถานการณ์การแพร่ระบาดไวรัสโควิด-19 ระลอกใหม่ก็ตาม โดยปัจจุบันมีงานในมือรอรับรู้รายได้ (Backlog) ประมาณ 5.8 พันล้านบาท ทยอยรับรู้รายได้ถึงปี 2566”นายจรัญ กล่าว
สำหรับแผนการดำเนินงานในช่วงที่เหลือของปีนี้ บริษัทฯยังคงเดินหน้าเข้าประมูลงานใหม่ต่อเนื่อง และในช่วงปลายปีนี้มีโอกาสได้งานโครงการใหญ่รถไฟฟ้าสายสีเหลือง-ชมพู เฟส 2  มูลค่าไม่ต่ำกว่า 6 พันล้านบาท ซึ่งจะทำให้งานในมือพุ่งแตะระดับ 1 หมื่นล้านบาท ผลักดันให้ธุรกิจในช่วง 2-3 ปีข้างหน้าเติบโตอย่างก้าวกระโดด สร้างสถิติสูงสุดใหม่ต่อเนื่อง
นอกจากนี้ยังคงมองหาโอกาสในการขยายธุรกิจ เพื่อการเติบโตที่แข็งแกร่งและมั่นคง โดยปัจจุบันมีการขยายงานด้านวิศวกรรมไปยังอุตสาหกรรมอื่นๆ เพิ่มเติม เพื่อสร้างฐานรายได้ใหม่เพิ่มขึ้น เช่น การเข้าไปในกลุ่มลูกค้าในอุตสาหกรรมน้ำมันและก๊าซ โดยเป็นงานก่อสร้างสถานีไฟฟ้าย่อยให้กับโครงการของบริษัทไทยออยล์ ซึ่งบริษัทฯรับงานจากกิจการร่วมค้า Petrofac South East Asia, Saipem Singapore และ Samsung Engineering
ทั้งนี้ ปัจจุบันบริษัทฯ ได้รับการรับรองบัญชีรายชื่อของซัพพลายเออร์ ( Approved Vender List) แล้วจาก บริษัท พีทีที โกลบอล เคมิคอล จำกัด (มหาชน) หรือ PTTGC ถือเป็นการเพิ่มช่องทางในการขยายฐานรายได้ใหม่ให้กับกลุ่มบริษัทฯ ที่จะช่วยสนับสนุนธุรกิจเติบโตอย่างแข็งแกร่งในอนาคต
อนึ่ง ราคาหุ้น JR ปิดตลาดเช้านี้ (11 พ.ค.) อยู่ที่ระดับ 8.25 บาท ลบ 0.05 บาท หรือ 0.60% สูงสุดที่ 8.30 บาท ต่ำสุดที่ 8.20 บาท ด้วยมูลค่าซื้อขาย 10.44 ล้านบาท